Ismét a világűrben jártunk

Megérkeztek a ballon képei! Elképesztő látványt nyújt hazánk onnan, ahol már a madár sem jár. Sosem látott szépségek következnek.

Nehéz jelzőket találni arra a látványra, amit meteorológiai ballonunk látott április 28-án, 25 km-en a Föld és a végtelen világűr peremén lebegve, gigászi üllők és zivatarfelhők között lavírozva.

Következzen, amit meteorológiai ballonunk látott

A fotók és a videó megtekintését is teljes képernyőn javasoljuk!

A felbocsátás pillanatai - kattintásra a képek nagyíthatóak!

A felbocsátás utáni 30 másodpercben már 100 métert emelkedett a szonda -

1 perc múlva már fél Budapest kivehető a képen -

Ezután a ballon - még magasabbra kerülve - belerepült a zivatarfelhőbe -

Vízcseppek és jégszemek ezrei csapódtak szondánknak (videó), majd a kiemelkedés méltóságteljes pillanatai -

Nemsokára átléptük a tropopauzát, ahol a legmagasabb zivatarfelhők üllői terülnek szét -

Ezután már kezd feltűnni a világűr sötétje, láthatóvá válnak a mintegy 500 km-re lévő viharok -

Lenyűgöző látványt nyújtanak az immár 25 km-es magasságból, felülről fényképezett üllők -

Ez pedig már tényleg szinte a világűr

Bár elsőre talán nehéz észrevenni, ekkor már feltűnik a zivatarfelhők alatt hazánk legszebb és legnagyobb tava, a Balaton - jobbra pedig egy hatalmas, távoli, Szlovákia és Csehország határán tomboló zivatarrendszer ugyanebből a képből kinagyított, mellbevágóan és letaglózóan erőteljes üllője (a bal oldali fotón sárga kiemeléssel jelölt részlet) -

Itt pedig már az ereszkedés első képkockája látható -

Megjegyzés - A felbocsátás során természetesen meteorológiai adatsorokat is rögzítettünk, amely különösen érdekes annak fényében, hogy a szonda zivatarfelhőkön haladt keresztül. Ezzel - és a repülés technikai részleteivel - hamarosan jelentkezünk!

A felbocsátás az Index-szel közösen, a Messer Hungarogáz és a MyActionCam támogatásával valósulhatott meg. Köszönjük!

2014. április 28.